Imtella' Marzu 25, 2021 - Aġġornata 25 Ta' Marzu, 2021 8:11pm F'dibattitu fil-Parlament Ewropew dwar il-qtil ta' Daphne Caruana Galizia, l-MEP Laburista Alex Agius Saliba qal li l-istituzzjonijiet f'Malta qegħdin jaħdmu, u li bħalissa qiegħda ssir ġustizzja f'Malta fejn hemm 7 persuni akkużati b'dan id-delitt. Qal li ma jistax jifhem kif il-PE qiegħed jipprova jgħaddi ġudizzju politiku fuq proċess li għadu għaddej quddiem il-qrati. Qal li l-istituzzjonijiet għandhom jitħallew jaħgmlu xogħolhom. Qal li huwa kburi bil-Gvern Malti li qatt ma kien supperv u kompla jimplimenta r-rakkomdazzjonijiet fosthom tal-kunsill tal-Ewropa, tal-GRECO u tal-Kummissjoni Venezja. Qal li l-Gvern saħħaħ is-saltna tad-dritt, il-ġustizzja u l-Pulizija. Qal li filwaqt li r-riformi għadhom għaddejjin u li l-Gvern mhuwiex perfett, saħaq li ħadd ma jista' jgħid li huwa falz, bħal ħafna li qal tkellmu waqt id-dibattitu u li qegħdin jippuntaw subgħajhom lejn il-korruzzjoni, meta f'pajjiżhom għandhom problemi kbar.